ВЪПРОСИ И ОТГОВОРИ ПО ПРОЦЕДУРА 

BG161PO003-2.4.01 „ПОДКРЕПА ЗА РАЗВИТИЕТО НА КЛЪСТЕРИТЕ В БЪЛГАРИЯ” 

ОТГОВОРИ НА ВЪПРОСИ С  № 71 - 73
ПОЛУЧЕНИ В ПЕРИОДА 17.03.2012 г. – 23.03.2012 г.  
И ПУБЛИКУВАНИ НА 29.05.2012 г.  
Въпрос № 71 
Уважаеми експерти,

По подготовката на проект по BG161PO003-2.4.01 "Подкрепа за развитие на клъстерите в България" възникнаха следните два въпроса:

1. Може ли да участва новосформирано НПО /съществуващо от 3-4 месеца/ и ако не може, от колко месеце минимум трябва да съществува?

2. Може ли да участва в клъстера 3 или 4 Неправителствени организации /сдружения и асоциации/, но с председател една и съща личност?

Ще очаквам вашия отговор!

С уважение:

Мария Пачева - Експерт европейски програми и проекти

17.03.2012 г. (дата на постъпване на въпроса)

Отговор № 71
1. Съгласно  т. 2.1.2. „Специфични критерии за допустимост на кандидатите“ от Насоките за кандидатстване допустими по процедурата са клъстерни обединения, които са в процес на създаване, новосъздадени или вече съществуващи клъстери. Предвид факта, че правната форма на сдружаване е по преценка на юридическите лица, участващи в клъстерното обединение, то новосформиран клъстер, който е регистриран като НПО, се явява допустим кандидат по процедурата, при спазване на всички останали изисквания по отношение на допустимостта на участниците в клъстера, съответно за проекти, включващи дейности по Компоненти 1 и 2 и за проекти, включващи дейности по Компонент 3 „Инвестиционен компонент“ – изискванията към кандидатите са детайлно посочени в т. 2.1.2. от Насоките за кандидатстване. Допълнително, юридическо лице с нестопанска цел, регистрирано съгласно Закона за юридическите лица с нестопанска цел, се явява и допустим участник в клъстерното обединение съгласно т. 2.1.1. „Общи критерии за допустимост на кандидатите“ от Насоките за кандидатстване. 
2. Насоките за кандидатстване не съдържат ограничение относно броя на участващите в клъстерното обединение неправителствени организации, на които председател е една и съща личност.
Въпрос № 72 

Здравейте,

в Насоките за кандидатстване по открита процедура за подбор на проекти, покриващи определени изисквания за качество без определен срок за кандидатстване: BG161PO003-2.4.01 „Подкрепа за развитието на клъстерите в България” е посочено, че кандидатите по процедурата отговарят на следните характеристики "Допустими по настоящата процедура за предоставяне на безвъзмездна финансова помощ са обединения, създадени от посочените по-горе допустими юридически лица (както и еднолични търговци, регистрирани съгласно Търговския закон), с правна форма на сдружаване съгласно приложимото българско законодателство (Търговски закон, Закон за задълженията и договорите, Закон за юридическите лица с нестопанска цел и други приложими нормативни актове от българското законодателство). Правната форма на сдружаване е по преценка на юридическите лица, участващи в обединението-кандидат и в съответствие с приложимото законодателство." 

Изложеното по - горе означава ли, че кандидат по процедурата може да е обединение в правноорганизационната форма на дружество с ограничена отговорност, като съдружниците отговарят на изброените изсквания в насоките и това обединение съответства на разпоредбите на Търговския закон?

Поздрави,

Десислава Костова

20.03.2012 г. (дата на постъпване на въпроса)

Отговор № 72
Клъстерно обединение, регистрирано съгласно Търговския закон (включително дружество с ограничена отговорност) е допустим кандидат по процедурата, при условие, че участниците в това обединение отговарят на посочените в т. 2.1.1. „Общи критерии за допустимост на кандидатите“ и т. 2.1.2. „Специфични критерии за допустимост на кандидатите“ от Насоките за кандидатстване критерии за допустимост.
Въпрос № 73 

Здравейте,

В Насоките за кандидатстване по открита процедура за подбор на проекти, покриващи определени изисквания за качество без определен срок за кандидатстване: BG161PO003-2.4.01 „Подкрепа за развитието на клъстерите в България” е посочено, че "Допустими по настоящата процедура за предоставяне на безвъзмездна финансова помощ са обединения, създадени от посочените по-горе допустими юридически лица (както и еднолични търговци, регистрирани съгласно Търговския закон), с правна форма на сдружаване съгласно приложимото българско законодателство (Търговски закон, Закон за задълженията и договорите, Закон за юридическите лица с нестопанска цел и други приложими нормативни актове от българското законодателство). Правната форма на сдружаване е по преценка на юридическите лица, участващи в обединението-кандидат и в съответствие с приложимото законодателство."

Въпросът ми е следния:

1. Означава ли горното, че:

1) допустими за участие в процедурата са и кандидати, чиято правноорганизационна форма е например дружество с ограничена отговорност по смисъла на чл.113 и сл. от ТЗ, т.е. дружество, в което могат да участват физически и юридически лица, без оглед на това дали са търговци или не, или

2) допустими за участие в процедурата са единствено кандидати, които са обединения по смисъла на чл.275 и сл. от ТЗ (консорциум) с парвноорганизационна форма например на дружество с ограничена отговорност, в които обединения съдружници могат да са само физически или юридически лица, които имат качеството търговци, но не и кандидати, които са дружества (ООД, АД и т.н.), а не обединения по смисъла на ТЗ, или

3) допустими за участие в процедурата са както кандидатите с правноорганизационна форма на дружества по ТЗ, както е предвидено в 1), така и тези, които са с правноорганизационна форма на обединения по ТЗ, както е описано в 2)?

С уважение,

Десислава Неделчева   

23.03.2012 г. (дата на постъпване на въпроса)

Отговор № 73
Допустимите членове на клъстера са посочени в т. 2.1.1 „Общи критерии за допустимост на кандидатите“ – букви от „а“ до „з“. Насоките за кандидатстване по настоящата процедура не поставят ограничение в клъстерното обединение да участват юридически лица, които не са търговци, при условие, че са спазени останалите изисквания по т. 2.1.2 „Специфични критерии за допустимост на кандидатите” и т. 2.1.1 „Общи критерии за допустимост на кандидатите“ от Насоките за кандидатстване по отношение на допустимостта на лицата-участници в обединението.
Допустими кандидати за участие в процедурата са както дружества с ограничена отговорност, така и консорциуми по смисъла на чл.275 от ТЗ.

